โกปาแอร์ไลน์

โกมปัญญิอา ปานาเมญญา เด อาเบียซิออน (Compañía Panameña de Aviación, S.A.) ดำเนินการในชื่อ โกปาแอร์ไลน์ (Copa Airlines) และเรียกโดยทั่วไปว่า โกปา เป็นสายการบินประจำชาติและสายการบินที่ใหญ่ที่สุดของประเทศปานามา โดยมีฐานการบินในท่าอากาศยานนานาชาติโตกูเมนในปานามาซิตี สายการบินให้บริการเที่ยวบินสู่จุดหมายปลายทาง 88 แห่งใน  30 ประเทศ โกปาเป็นสมาชิกของกลุ่มพันธมิตรทางการบินสตาร์อัลไลแอนซ์

**กิจการองค์กร**

**สำนักงานใหญ่**
โกปาแอร์ไลน์มีสำนักงานใหญ่ในอาคารตอร์เรนอร์เตที่อุทยานธุรกิจโกมเปลโฆในปานามาซิตี

**อัตลักษณ์องค์กร**

**โลโก้**
ลักษณะของโลโก้โกปาแอร์ไลน์จะเป็นเส้นโค้งสีขาวที่ประกอบเป็นลูกโลกบนพื้นหลังสีน้ำเงิน โดยตั้งแต่การเข้าถือหุ้น 51% ของคอนติเนนตัลแอร์ไลน์ในปี 1998 โกปาและคอนติเนนตัลก็ได้มีส่วนประกอบองค์กรหลายอย่างที่ใช้ร่วมกันหรือมีลักษณะคล้ายคลึงกัน รวมถึงโลโก้สายการบินที่มีแรงบันดาลใจหลักจากของคอนติเนนตัล

**ลวดลายอากาศยาน**
นับตั้งแต่การดำเนินงานในปี 1947 โกปาแอร์ไลน์ได้ใช้ลวดลายต่าง ๆ บนอากาศยานมากมาย ทั้งเครื่องบินที่ใช้ใบพัดและเครื่องบินไอพ่น จนถึงปัจจุบันโกปาแอร์ไลน์ได้ใช้ลวดลายอากาศยานดังต่อไปนี้:- โกมปัญญิอา ปานาเมญญา เด อาเบียซิออน (ค.ศ. 1947–1961)- บูเอเลโกปา (ค.ศ. 1961–1965)- โกปาปานามา (ดั้งเดิม) - ลำตัวสีขาวมีชีตไลน์สีแดงหรือเขียว (ค.ศ. 1965–1971)- โกปาปานามา (อัพเกรดครั้งที่ 1) - ชีตไลน์สีแดงและสีส้ม ลำตัวสีขาว (ค.ศ. 1971–1980)- โกปาปานามา (อัพเกรดครั้งที่ 2) - ชีตไลน์สีแดงและสีเหลือง ลำตัวสีขาว (ค.ศ. 1980–1990)- โกปา "สไตล์บิลบอร์ด" - ชีตไลน์สีแดงและเหลืองพร้อมลำตัวสีขาว และโลโก้ "โกปา" ที่ส่วนหน้าของลำตัวกว้างและส่วนท้าย (ค.ศ. 1990–1999)- โกปาแอร์ไลน์ (ดั้งเดิม) - ลำตัวสีขาวและสีเทา มีเส้นโกงสีทองอยู่ตรงกลาง และสัญลักษณ์ลูกโลกบริเวณแพนหาง โดยส่วนใหญ่จะมีลักษณะคล้ายคลึงกับลวดลายของคอนติเนนตัลในปี 1991 ยกเว้นสัญลักษณ์ "ลูกโลก" มีการออกแบบที่แตกต่างกัน (ค.ศ. 1999–2012)- โกปาแอร์ไลน์ (ปรับปรุงครั้งที่ 1) - เหมือนกับต้นฉบับ แต่เปลี่ยนแบบอักษร "Copa Airlines" เป็นฟอนต์ sans ซึ่งคล้ายกับฟอนต์ที่ยูไนเต็ดแอร์ไลน์ใช้ (ค.ศ. 2012–ปัจจุบัน)
ในปี 1999 โกปาแอร์ไลน์เริ่มใช้ลวดลายปัจจุบัน ซึ่งมีลักษณะคล้ายกับลวดลายปี 1991 ของคอนติเนนตัลแอร์ไลน์ หลังจากคอนติเนนตัลถือหุ้นเพิ่เป็น 51% แม้ว่าคอนติเนนทอลจะหยุดดำเนินการในเดือนมีนาคม ค.ศ. 2012 จากการควบรวมกิจการกับยูไนเต็ดแอร์ไลน์ โกปาและยูไนเต็ดยังคงใช้การออกแบบโลโก้ "ลูกโลก" ที่คล้ายกัน

**จุดหมายปลายทาง**
โกปาแอรไลน์ให้บริการไปยัง  88 ปลายทางใน 30 ประเทศ ในอเมริกาเหนือ อเมริกากลาง อเมริกาใต้ และแคริบเบียน

**ข้อตกลงการบินร่วม**
ณ เดือนตุลาคม ค.ศ. 2023 โกปาแอร์ไลน์ได้ทำข้อตกลงการบินร่วมกับสายการบินดังต่อไปนี้:- แอร์ยูโรปา- แอร์ฟรานซ์- เอเชียน่าแอร์ไลน์- อาเบียงกา- อาซูลบราซิลเลียนแอร์ไลน์- เอมิเรตส์- อีวีเอแอร์- โกว์ลีญัสอาแอเรียส- ไอบีเรีย- เคแอลเอ็ม- ลุฟท์ฮันซ่า- เตอร์กิชแอร์ไลน์- ยูไนเต็ดแอร์ไลน์

**ฝูงบิน**

**ฝูงบินปัจจุบัน**
ณ เดือนตุลาคม ค.ศ. 2023 โกปาแอร์ไลน์มีเครื่องบินประจำการในฝูงบินดังนี้:
โกปาแอร์ไลน์มีอายุฝูงบินเฉลี่ย 9.4 ปี

**ฝูงบินในอดีต**
โกปาแอร์ไลน์เคยให้บริการเครื่องบินดังต่อไปนี้:

**บริการ**
ไฟล์:HP-1849CMP JFK Climb Out 4L CM B737 8V3 Connect Miles com Small (52509218754).png|thumb|โบอิง 737-800 ของโกปาในลวดลายคอนเน็กไมล์

**โปรแกรมสะสมไมล์**
คอนเน็คไมล์คือระบบสะสมคะแนนของสายการบินโกปาแอร์ไลน์ ที่ให้สิทธิพิเศษแกลูกค้าที่ใช้บริการเป็นประจำไม่ว่าจะเป็นการใช้ไมล์สะสมซื้อบัตรโดยสาร ผู้ใช้บริการเองยังสามารถสะสมไมล์ของยูไนเต็ดแอร์ไลน์ และคู่ค้าอื่นๆ นอกจากโกปาแอร์ไลน์
สิทธิประโยชน์ของผู้ที่มีคะแนนสะสมระดับพรีเมียร์ที่จะได้รับเช่น การเช็กอิน การขึ้นเครื่อง การอัปเกรด และส่วนลดในการใช้เลาจน์ที่สนาบิน (ยูไนเต็ด คลับ/โกปา คลับ) และรวมถึงคอนติเนนทอลยูไนเต็ด โกปาแอร์ไลน์เริ่มเปลี่ยนใช้บริการสะสมไมล์วันพาสเมื่อวันที่ 31 ธันวาคม 2554 และเริ่มใช้ไมล์เลจพลัสเมื่อวันที่ 3 มีนาคม 2555
ในเดือนมีนาคม 2558 โกปาแอร์ไลน์ได้เปลี่ยนชื่อระบบการสะสมไมล์อีกครั้งจากไมล์เลจพลัสเป็นชื่อใหม่ภายใต้ชื่อ คอนเน็คไมล์  สำหรับระบบใหม่นี้ใช้งานแบบเต็มรูปแบบวันที่ 1  กรกฎาคม 2558 

**ห้องโดยสาร**

**ชั้นธุรกิจ**
สำหรับชั้นธุรกิจมีให้บิรการบนเครื่องบินทุกลำของโกปาแอร์ไลน์ ผู้โดยสารชั้นธุรกิจสามารถใช้บริการเช็คอินผ่านเคาเตอร์แยกจากผู้โดยสารปกติรวมถึงยังใช้ความสำคัญในการบอร์ดดิ้งและกระเป้าสัมภารั รวมถึงการเข้าใช้ใน โกปา/ยูไนเต็ด คลับ และเลาจ์อื่น ๆ ของสารการบิน และรวมถึงการได้คะแนนโบนัสไมล์ ในเที่ยวบินได้รวมเครื่องดื่ม อาหาร หมอนและผ้าห่ม สำหรับการเดินทางในเที่ยวบินนานาชาติจะให้บริการด้วยเบาะหนังและที่วางเท้าและสามารถปรับระดับการนอนได้ มีปลั๊กไฟฟ้าขนาด 110 โวลต์ และโต๊ะ พอร์ตเชื่อมต่อยูเอ็สบี และชุดอุปกรณ์ความบันเทิงส่วนตัว

**ชั้นประหยัด**
ที่นั่งช้นประหยัดมีให้บริการบนเครื่องบินทุกลำ บนเครื่องบินใหม่ของโบอิ้ง 737-800เอส ที่นั่งชั้นประหยัดจะสามารถปรับเบาะที่ศีรษะได้และมีจอแสดงผลขนาด 5 นิ้วแบบทัชสกรีน ส่วนตัว  ส่วนเครื่องบินแบบอื่นๆ นั้นจะช่องเสียบหูฟังให้ อาหารและของว่างมีให้บริการทั้งภายในประเทศและเที่ยวบินต่างประเทศ

**โกปา คลับ**
โกปา คลับ คือ ระบบสมาชิกของโกปาแอร์ไลน์ซึ่งทำร่วมกับสารการบินยูไนเต็ดแอร์ไลน์ โกปาคลับ เลาจ์มีให้บริการที่ท่าอากาศยานนานาชาติโตกูเมน

**อุบัติเหตุและอุบัติการณ์สำคัญ**
 6 มิถุนายน ค.ศ. 1992; โกปาแอร์ไลน์ เที่ยวบินที่ 201 ใช้เครื่องบินโบอิง 737-200 แอดวานซ์ (ทะเบียน HP-1205CMP) เกิดพลิกคว่ำและตกลงในพื้นที่ช่องโหว่ดาริเอนระหว่างทำการบินจากปานามาซิตีไปยังกาลิ ผู้โดยสารและลูกเรือทั้งหมด 47 คนเสียชีวิตทั้งหมด สาเหตุเกิดการความเสียหายของอุปกรณ์การบินและการตั้งค่าที่ไม่ถูกต้อง เที่ยวบิน 201 เป็นอุบัิเหตุร้ายแรงครั้งแรกและครั้งเดียวของโกปาแอร์ไลน์จนถึงปัจจุบัน
*19 พฤศจิากายน ค.ศ. 1993 โกปาแอร์ไลน์ เที่ยวบินที่ 301 ใช้เครื่องบินโบอิง 737-100 (ทะเบียน HP-873CMP) ได้รับความเสียหายเกินกว่าจะซ่อมแซมได้ เมื่อเครื่องบินไถลออกนอกทางวิ่งขณะลงจอดที่ท่าอากาศยานนานาชาติโตกูเมนหลังเที่ยวบินจากไมแอมี รัฐฟลอริดา พร้อมผู้โดยสาร 86 คน และลูกเรือ 6 คน นักบินไม่สามารถจัดแนวเครื่องบินให้ตรงกับทางวิ่งได้จากมีลมพัดผ่านอย่างรุนแรง ซึ่งทำให้ล้อลงจอดด้านหน้าหลุดออก ไม่มีรายงานการบาดเจ็บ- 7 สิงหาคม ค.ศ. 1994 โกปาแอร์ไลน์ เที่ยวบินที่ 317 มีความพยายามจี้เครื่องบินของโกปาแอร์ไลน์ขณะเดินทางจากปานามาซิตีไปยังกัวเตมาลาซิตี แต่เหตุการณ์ครั้งนี้เป็นความเข้าใจผิดของเจ้าหน้าที่ปานามา

**ในวัฒนธรรมสมัยนิยม**
 ภาพยนตร์เรื่อง เดอะ เทลเลอร​์ ออฟ ปานามา มีการนำเครื่องบินโบอิง 737-700 ของโกปาเข้าไปประกอบฉาก

**อ้างอิง**

**แหล่งข้อมูลอื่น**
 https://www.copaair.com
หมวดหมู่:สายการบิน
หมวดหมู่:สายการบินประจำชาติ
หมวดหมู่:สายการบินสัญชาติปานามา
หมวดหมู่:สายการบินที่ก่อตั้งในปี พ.ศ. 2487
หมวดหมู่:บริษัทที่ก่อตั้งในปี พ.ศ. 2487